**ទិដ្ឋភាពទូទៅ៖**

**គម្រោង «មូលនិធិជឿនលឿន» ឆ្នាំ ២០២៥​**

**១. តើអ្វីទៅជាកម្មវិធីគម្រោង «មូលនិធិជឿនលឿន»? តើគម្រោងនេះប្រតិបត្តិការយ៉ាងដូចម្តេច?**

«មូលនិធិជឿនលឿន» ឆ្នាំ ២០២៥ គឺជាកម្មវិធីដែលមានរយៈពេល ១ ឆ្នាំកន្លះនេះ បង្កើតឡើងក្នុងគោលបំណងជួយគាំទ្រដល់សិល្បករពាក់កណ្តាលអាជីព និងប្រតិបត្តិករច្នៃប្រតិដ្ឋ ដែលធ្វើការផ្តោតលើទម្រង់សិល្បៈទស្សនីយភាព និងសិល្បៈសូនរូបឬចក្ខុទស្សន៍។ បង្កើតនៅក្នុងឆ្នាំ ២០២២ នេះជាឆ្នាំទីជាទី ៣ ហើយដែលកម្មវិធីបានធ្វើកំណែទម្រង់ដោយផ្លាស់ប្តូរពី **វិធីសាស្ត្រផ្តោតលើគម្រោង** មកជា **វិធីសាស្ត្រផ្តោតលើការប្រឹក្សាយោបល់**វិញ ដោយប្រើគម្រោងធ្វើជាមធ្យោបាយសម្រាប់ការអភិវឌ្ឍបែបច្នៃប្រតិដ្ឋ ។ នៅក្នុងពាក្យស្នើសុំរបស់អ្នក យើងស្នើឱ្យអ្នកពន្យល់ប្រាប់ថាតើ **ការប្រឹក្សាយោបល់** នឹងជួយឱ្យមានការរីកចម្រើនដល់ស្នាដៃច្នៃប្រតិដ្ឋ និងជំនាញវិជ្ជាជីវៈរបស់អ្នកបានយ៉ាងដូចម្តេច អំឡុងពេលអនុវត្តគម្រោងនេះ ។ បេក្ខជន នឹងមានឱកាសអភិវឌ្ឍជំនាញសិល្បៈរបស់ខ្លួន, ឱកាសទទួលបានមតិរិះគន់ស្ថាបនា, និងឱកាសស្វែងរកបច្ចេកទេសថ្មីៗ ក្រោមការណែនាំពីគ្រូប្រឹក្សាយោបល់។

**២. តើគោលដៅរបស់មូលនិធិមានអ្វីខ្លះ?**

មូលនិធិនេះ មានបំណងជួយពង្រឹងការអនុវត្តសិល្បៈ (ឧ. តាមរយៈការជំរុញឱ្យសិល្បករហ៊ានសាកល្បងហានិភ័យថ្មី ដោយប្រើប្រាស់សម្ភារៈថ្មីៗ) និងការអភិវឌ្ឍអាជីព (ឧ. ជំរុញសិល្បករឱ្យឆ្លុះបញ្ចាំងលើការអនុវត្តសិល្បៈ និងការសម្រេចចិត្តរបស់ខ្លួន)​ ដែលជាកត្តាជួយផ្តល់ជាប្រយោជន៍ដល់ការអភិវឌ្ឍអាជីពរបស់ពួកគេ ។ យើងសូមលើកទឹកដល់បេក្ខជនឱ្យចាត់ទុកមូលនិធិនេះជាឱកាសមួយក្នុងការបង្កើតស្នាដៃថ្មី សាកល្បងហានិភ័យថ្មី ហើយបង្កើតស្នាដៃតាមវិធីសាស្ត្រថ្មីៗ ដើម្បីឈានទៅចាប់យកទាក់ទាញទស្សនិកជនថ្មីៗផងដែរ ។

**៣. តើអត្ថប្រយោជន៍នៃមូលនិធិនេះមានអ្វីខ្លះ?**

* **ការប្រឹក្សាយោបល់ (ទឹកប្រាក់រហូតដល់ ២,០០០ ដុល្លារ) ៖** គោលដៅនៃការផ្តល់ប្រឹក្សាយោបល់គឺដើម្បីបង្កលទ្ធភាពឱ្យអ្នកទទួលមូលនិធិ អាចប្រើប្រាស់ សក្តានុពលរបស់ខ្លួនដោយពេញលេញ ហើយពង្រឹងអាជីពសិល្បៈរបស់ខ្លួន បូករួមនឹងការអភិវឌ្ឍលើផ្នែកពាក់ព័ន្ធដូចជា៖ ការអនុវត្តសិល្បៈ ការស្វែងរកបច្ចេកទេស ការអភិវឌ្ឍគំនិត ទស្សនវិស័យសិល្បៈ និងការដោះស្រាយបញ្ហាប្រកបដោយភាពច្នៃប្រតិដ្ឋ។ នេះអាចរាប់បញ្ចូលទាំងការចូលរួមនៅក្នុងវគ្គបណ្តុះបណ្តាលឬសិក្ខាសាលាដែលណែនាំដោយគ្រូប្រឹក្សាយោបល់។
* **មូលនិធិសម្រាប់គម្រោង (ទឹកប្រាក់រហូតដល់ ៣,០០០ ដុល្លារ) ៖** កញ្ចប់មូលនិធិនេះគឺសម្រាប់ការចូលរួមសម្រួលដល់ដំណើរការនៃការអភិវឌ្ឍគម្រោងដែរ ដូចជា ការដឹកនាំការស្រាវជ្រាវបែបស៊ីជម្រៅ និងការសាកល្បងហានិភ័យច្នៃប្រតិដ្ឋផ្សេងៗ ឬការពិសោធសាកល្បងវិធីសាស្ត្រដែលណែនាំដោយគ្រូប្រឹក្សាយោបល់ ។
* **មូលនិធិសម្រាប់កន្លែងហាត់សម ឬស្ទូឌីយោ (ទឹកប្រាក់រហូតដល់ ១,៥០០ ដុល្លារ)៖** អ្នកទទួលមូលនិធិ អាចប្រើប្រាស់ថវិកានេះ ដើម្បីរកកន្លែងហាត់សមឬស្ទូឌីយោ មួយសម្រាប់អនុវត្តគម្រោង ពោលជាកន្លែងមួយដែលអាចជួយសម្រួលឱ្យអាចដកពិសោធបានដោយសេរី សាកល្បងដំឡើងស្នាដៃដោយងាយ និង សម្រិតសម្រាំងស្នាដៃរបស់គេក្នុងបរិយាកាសដ៏អំណោយផលមួយ ។ ការជួយសម្រួលនេះ រួមមាន ការទិញឬជួលឧបករណ៍សម្ភារៈចាំបាច់ៗដូចជា ភ្លើង ប្រព័ន្ធសំឡេង និងឧបករណ៍ថត ក៏ដូចជាការជួលអ្នកបច្ចេកទេសដែលមានដូចជាអ្នកបច្ចេកទេសសំឡេង អ្នកបច្ចេកទេសភ្លើង និងអ្នកគ្រប់គ្រងឆាក ។

**៤. តើនរណាជាក្រុមគោលដៅសម្រាប់កម្មវិធីនេះ?**

ក្រុមគោលដៅសម្រាប់កម្មវិធីនេះ គឺសិល្បករពាក់កណ្តាលអាជីព យ៉ាងហោចណាស់មានបទពិសោធន៍ ៣ ឆ្នាំ ក្នុងការដំឡើងស្នាដៃក្នុងទម្រង់សិល្បៈសូនរូប ឬចក្ខុទស្សន៍ ទម្រង់ទស្សនីយភាព ឬទម្រង់សិល្បៈដែលប្រើបច្ចេកទេសចម្រុះ និងធ្លាប់បង្ហាញស្នាដៃលក្ខណៈជាក្រុមឬទោល ។ បទពិសោធន៍នេះមិនត្រូវរាប់បញ្ចូលបទពិសោធន៍ដែលមានក្នុងអំឡុងពេលសិក្សាឡើយ**។**

**៥. តើលក្ខខណ្ឌជ្រើសរើសសម្រាប់មូលនិធិនេះមានអ្វីខ្លះ?**

យើងប្រើប្រាស់លក្ខខណ្ឌជ្រើសរើសខាងក្រោមនេះ ដើម្បីជ្រើសរើសបេក្ខជន៖

* សិល្បករពាក់កណ្តាលអាជីព យ៉ាងហោចណាស់មានបទពិសោធន៍ ៣ ឆ្នាំ ក្នុងការដំឡើងស្នាដៃក្នុងទម្រង់សិល្បៈសូនរូប ឬចក្ខុទស្សន៍ ទម្រង់ទស្សនីយភាព ឬទម្រង់សិល្បៈដែលប្រើបច្ចេកទេសចម្រុះ និងធ្លាប់បង្ហាញស្នាដៃលក្ខណៈជាក្រុមឬទោល ។ បទពិសោធន៍នេះមិនត្រូវរាប់បញ្ចូលបទពិសោធន៍ដែលមានក្នុងអំឡុងពេលសិក្សាឡើយ។
* ធ្លាប់បង្ហាញស្នាដៃ ចំនួន ៣ (អាចជាស្នាដៃបង្កើតជាក្រុម ឬទោល) ។ អ្នកអាចផ្ញើជាវីដេអូ រូបថត គេហទំព័រ កាតាឡុក ។ល។
* ជាជនជាតិកម្ពុជា ឬ មានទិដ្ឋាការ K-Visa ។
* កំពុងស្នាក់នៅក្នុងប្រទេសកម្ពុជា អំឡុងពេលដាក់ពាក្យស្នើសុំនិង ពេលអនុវត្តគម្រោង ។
* មានការប្តេជ្ញាចំពោះកម្មវិធីផ្តល់មូលនិធិ ហើយអាចអនុវត្តគម្រោងនៅចន្លោះពីខែ**កញ្ញា ២០២៤ ដល់ខែកុម្ភៈ ឆ្នាំ ២០២៦** ។

**អាទិភាពនឹងផ្តល់ជូន៖**

*ឥឡូវនេះ​ ការទទួលពាក្យស្នើសុំកំពុងបើកទទួលហើយ ដោយផ្តល់អាទិភាពចំពោះគម្រោងណាដែលទាក់ទងនឹងទម្រង់សិល្បៈទស្សនីយភាព (រួមមាន របាំ, តន្ត្រី, និងល្ខោន) និងសិល្បៈសូនរូបឬចក្ខុទស្សន៍ (ដូចជា គំនូរ, ថតរូប, ចម្លាក់, ដំឡើង, ឌីជីថល និង សិល្បៈវីដេអូ, សិល្បៈសម្តែង, សិល្បៈបោះពុម្ព, និងសិល្បៈប្រើបច្ចេកទេសចម្រុះ) ។ គម្រោងចម្រុះណាដែលមានបញ្ចូលទម្រង់ទាំងនេះជាទម្រង់ចម្បង គម្រោងនោះពិតជាត្រូវតាមលក្ខខណ្ឌដែលអាចដាក់ពាក្យបាន។*

**៦. តើដំណើរការនៃការជ្រើសរើសម្រាប់មូលនិធិនេះមានអ្វីខ្លះ?**

* ក្រោយពេលដែលអ្នកបញ្ជូនពាក្យស្នើសុំមកកាន់ពួកយើង ពួកយើងនឹងបញ្ជាក់ប្រាប់វិញ ប្រសិនបើពួកយើងបានទទួល។ ប្រសិនបើលោកអ្នកមិនបានទទួលដំណឹងពីពួកយើងក្នុងអំឡុងពេល **៥ ថ្ងៃ**នៃថ្ងៃធ្វើការទេនោះ សូមទាក់ទងមកពួកយើងម្តងទៀត ។
* បន្ទាប់កាលបរិច្ឆេទឈប់ទទួលពាក្យ ពួកយើងនឹងធ្វើការពិនិត្យមើលពាក្យស្នើសុំភ្លាមៗ
* ពាក្យស្នើសុំទាំងអស់ដែលត្រឹមត្រូវតាមលក្ខខណ្ឌ នឹងត្រូវបានពិនិត្យម្តងទៀតដោយ យោងទៅតាមលក្ខខណ្ឌនៃការជ្រើសរើសដែលបានកំណត់ខាងលើ
	+ ការពិនិត្យមើលនេះ នឹងត្រូវបានធ្វើឡើងដោយក្រុមគណៈកម្មការជ្រើសរើសឯករាជ្យ
	+ ប្រព័ន្ធផ្តល់ពិន្ទុនឹងត្រូវបានប្រើដើម្បីឱ្យការផ្ទៀងផ្ទាត់ពាក្យស្នើសុំមានភាពត្រឹមត្រូវល្អ
* បេក្ខជនដែលបានជាប់ដំណាក់កាលពិនិត្យពាក្យស្នើសុំ នឹងទទួលការអញ្ជើញមកចូលរួមវគ្គសម្ភាស នៅថ្ងៃទី ០៦ ខែកញ្ញា ឆ្នាំ២០២៤
* ការសម្ភាសនឹងធ្វើឡើងនៅក្នុងអាទិត្យទី២នៃខែកញ្ញា
* បេក្ខជនជ័យលាភីនឹងទទួលបានដំណឹងប្រកាសលទ្ធផលនៅក្នុងអាទិត្យទី៣ខែកញ្ញា
* បេក្ខជនដែលជាប់ទៅដល់វគ្គសម្ភាសនឹងទទួលបានមតិត្រឡប់ពីគណៈកម្មការនៅថ្ងៃទី ២៥ ខែកញ្ញា ឆ្នាំ ២០២៤

**៧. តើគ្រោងនិងតារាងពេលរបស់មូលនិធិគឺជាអ្វី?**

មានផ្នែកសំខាន់ៗចំនួន៣ដែលយើងបានលើកឡើងត្រង់សំណួរទី៣។ បេក្ខជនជ័យលាភីត្រូវតាំងចិត្តចូលរួមកម្មវិធីមូលនិធិនេះ និងទុកពេលសម្រាប់ការអនុវត្តគម្រោងនៅចន្លោះខែកញ្ញា ឆ្នាំ **២០២៤ ដល់ ខែកុម្ភៈ ឆ្នាំ២០២៦។**

**៨. ក្រុមការងារកម្មវិធី និងគណៈកម្មការជ្រើសរើស**

● គណៈកម្មការឯករាជ្យចំនួន៣រូបនឹងពិនិត្យលម្អិតលើរាល់ពាក្យស្នើសុំដែលបានបញ្ជូនមក ជ្រើសរើសបេក្ខជនជាប់ជម្រើស។ បន្ទាប់មក ពួកគាត់នឹងសម្ភាសបេក្ខជនជាប់ជម្រើស និងដាក់ពិន្ទុឱ្យពួកគេយ៉ាងសុក្រិត្យនិងតម្លាភាព។

* កម្មវិធីគម្រោងមូលនិធិនេះសម្របសម្រួលដោយកញ្ញា សាយ តុលា ជាអ្នកសម្របសម្រួលកម្មវិធីមូលនិធិ និងកញ្ញា យ៉ុន សុខខន ជានាយិកាគ្រប់គ្រងកម្មវិធី។

**៩. កាលបរិច្ឆេទសំខាន់ៗ**

|  |  |  |
| --- | --- | --- |
| កាលបរិច្ឆេទ | សកម្មភាព | **ទីតាំង**  |
| ១០ កក្កដា | ការប្រកាសបើកទទួលពាក្យស្នើសុំ  | អនឡាញ   |
| ១៦​ សីហា *(០៥- ៣០ល្ងាច - ០៧:០០ យប់)*   | វេទិកាសំណួរ-ចម្លើយ | អង្គការសិល្បៈខ្មែរអមតៈ និងអនឡាញ   |
| ៣១ សីហា *(រហូតដល់ម៉ោង ១១:៥៩​យប់)* | ផុតកំណត់ទទួលពាក្យ​ | អនឡាញ​ |
| ០៦ កញ្ញា   | បេក្ខជនជាប់ជម្រើសនឹងទទួលបានដំណឹង និងការអញ្ជើញមកចូលរួមវគ្គសម្ភាស  | អនឡាញ​ |
| ១១ ដល់ ១៣ កញ្ញា   | គណៈកម្មការឯករាជ្យសម្ភាសបេក្ខជនជាប់ជម្រើស   | អង្គការសិល្បៈខ្មែរអមតៈ |
| ២៥ កញ្ញា   | ការប្រកាសលទ្ធផល (នឹងមានការផ្តល់ជូនមតិត្រឡប់ដល់អ្នកមិនជាប់ជ័យលាភី)  | អនឡាញ  |